OCEAN อ้อมแอ้ม “ฟ้าประทาน” แบ็กดอร์โรงพยาบาลเข้าตลาดฯ
OCEAN อ้อมแอ้มตอบ “ฟ้าประทาน” แบ็กดอร์ เผยยังไม่ได้รับการติดต่อ-ไม่รู้วัตถุประสงค์การเข้าถือหุ้นกว่า 13%
7 มี.ค. 2560

ผู้สื่อข่าวรายงานว่า บริษัท โอเชี่ยน คอมเมิรช จำกัด (มหาชน) หรือ OCEAN ได้ออกมาชี้แจงกรณีที่มีข่าวลือปรากฏในหนังสือพิมพ์ฉบับหนึ่ง โดยมีรายละเอียดโดยสรุป นายฟ้าประทาน จิตตรัตน์เสนีย์ เข้าซื้อหุ้นในบริษัทสัดส่วนมากกว่าร้อยละ 13 ของทุนจดทะเบียนที่เรียกชำระ ซึ่งจะมีโอกาสที่จะเกิดการเข้ามาจดทะเบียนทางอ้อม (Back door Listing) โดยนำ ธุรกิจโรงพยาบาลเข้ามาแทนนั้น
ทั้งนี้บริษัทได้ชี้แจงว่า การได้มาซึ่งจำนวนหุ้นของนายฟ้าประทาน จิตตรัตน์เสนีย์ จำนวนมากกว่าร้อยละ 13 ของทุนจดทะเบียนที่เรียกชำระแล้ว ตามที่ปรากฏในหนังสือพิมพ์ฉบับดังกล่าวบริษัทได้รับทราบจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)โดยบริษัทไม่ได้รับการติดต่อจาก นายฟ้าประทาน จิตตรัตน์เสนีย์ และไม่ทราบถึงวัตถุประสงค์ในการเข้าถือหุ้นบริษัท
ขณะที่นายอุชัย วิไลเลิศโภคา ได้ขายหุ้นจำนวน 50,000,000 หุ้นคิดเป็นสัดส่วน ร้อยละ 6.91 ของทุนจดทะเบียนที่เรียกชำ ระแล้ว เมื่อวันที่ 1 ธันวาคม 2559 โดยเป็นการขายให้พับพันธมิตรทางธุรกิจที่อยู่ในแวดวงธุรกิจก่อสร้าง
 